એ વાત સાચી છે કે ચેમ્પિયન્સ ટ્રોફીમાં લક્ષ્યનો પીછો કરનારી ટીમ જીતી રહી હતી અને ટીમ ઇન્ડિયા એમ પણ રન ચેઝ કરનારી ટીમ માનવામાં આવે છે, પરંતુ ફાઇનલ જેવી મોટી મેચ સામાન્ય મેચથી બિલકુલ અલગ હોય છે. જો પીચ બોલર્સને મદદ કરતી હોય તો આ નિર્ણય સમજી શકાત, પરંતુ બેટ્સમેનોને અનુકૂળ વિકેટ પર પહેલાં બોલિંગ કરવાનો નિર્ણય કોઈને સમજમાં આવ્યો નહીં. ફાઇનલ જેવા મુકાબલામાં ટીમ ઇન્ડિયાએ પહેલી બેટિંગ કરીને ૨૮૦-૩૦૦ રન બનાવી લીધા હોત તો પાકિસ્તાની ટીમને દબાણમાં લાવી શકાય તેમ હતી, કારણ કે ફાઇનલમાં કોઈ પણ સ્કોર ચેઝ કરવો આસાન નથી હોતો. કદાચ ધોની કેપ્ટન હોત તો ટોસ જીત્યા બાદ ભલે અગાઉની મેચોમાં બોલિંગનો નિર્ણય લીધો હોય, પરંતુ ખિતાબી મુકાબલામાં તો ધોની ટીમ ઇન્ડિયાની તાકાત કહેવાતી બેટિંગ પર દાવ લગાવત. કોહલી અહીં ભૂલ કરી બેઠો.